**B.3 OBCHODNÉ PODMIENKY PLNENIA PREDMETU ZÁKAZKY**

**Uchádzač vo svojej ponuke predloží návrh Zmluvy** **podľa Obchodného zákonníka, v ktorej budú v celom rozsahu akceptované obchodné podmienky plnenia predmetu zákazky stanovené v dokumentoch, ktoré tvoria prílohu k týmto súťažným podkladom.**

Predložený návrh Zmluvy musí byť podpísaný štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch, v nasledovnom znení:

V návrhu Zmluvy budú uvedené nasledovné údaje:

**Zmluva na vypracovanie štúdie uskutočniteľnosti**

**„Rýchlostná cesta**  **R1 Most pri Bratislave – Vlčkovce“**

uzatvorená podľa § 536 a nasl. zákona č. 513/1991 Zb. Obchodný zákonník

v znení neskorších predpisov

(ďalej len „**Zmluva**“)

Číslo objednávateľa: Číslo zhotoviteľa:

**OBJEDNÁVATEĽ**

Obchodné meno: **Národná diaľničná spoločnosť, a.s.**

Sídlo: Dúbravská cesta 14, 841 04 Bratislava

Právna forma: akciová spoločnosť zapísaná v Obchodnom registri

 Mestského súdu Bratislava III, Oddiel Sa, Vložka č. 3518/B

Štatutárny orgán: predstavenstvo, zastúpené: Ing. Filip Macháček,

 predseda predstavenstva a generálny riaditeľ

Mgr. Tomáš Mateička, člen predstavenstva

Bankové spojenie: Štátna pokladnica

IBAN: SK95 8180 0000 0070 0069 4593

SWIFT kód: SPSRSKBA

IČO: 35 919 001

DIČ: 202 193 7775

IČ DPH: SK 202 193 7775

Tel..: 02/5831 1111

(ďalej len „**Objednávateľ**“)

**ZHOTOVITEĽ**

Obchodné meno:

Sídlo:

Právna forma:

Štatutárny orgán:

Osoby oprávnené na rokovanie

- vo veciach zmluvných:

- vo veciach technických:

- vo veciach cenových:

Bankové spojenie:

Číslo účtu (IBAN):

SWIFT kód:

IČO:

DIČ:

IČ DPH:

Tel.:

(ďalej len „**Zhotoviteľ**“)

(Objednávateľ a Zhotoviteľ ďalej len „**Zmluvné strany**“ alebo jednotlivo len „**Zmluvná strana**“)

**ČL. 1**

**PREDMET ZMLUVY**

* 1. Zhotoviteľ sa zaväzuje pre Objednávateľa v rozsahu a za podmienok dohodnutých v tejto Zmluve a v súťažných podkladoch vykonať pre Objednávateľa Dielo uvedené v článku 2 tejto Zmluvy (ďalej len „**Dielo**“, alebo „**ŠtRe**“) riadne a včas. Objednávateľ sa zaväzuje riadne vykonané Dielo prevziať a zaplatiť Zhotoviteľovi za vykonanie Diela cenu uvedenú v bode č. 7.2, článku 7 tejto Zmluvy.

1.2. Na predmet Zmluvy sa použijú ustanovenia § 536 a nasl. Obchodného zákonníka.

**ČL. 2**

**PREDMET DIELA**

* 1. Zhotoviteľ sa zaväzuje, že pre Objednávateľa v rozsahu a za podmienok dohodnutých v tejto Zmluve a v súťažných podkladoch vypracuje a doručí Dielo:

**Štúdia uskutočniteľnosti**

**Rýchlostná cesta R1 Most pri Bratislave – Vlčkovce**

* 1. Objednávateľ sa zaväzuje, že spôsobom dohodnutým v tejto Zmluve riadne a včas dokončené Dielo prevezme, zaplatí za jeho vypracovanie dohodnutú cenu podľa článku 7 tejto zmluvy a poskytne Zhotoviteľovi dohodnuté spolupôsobenie.

**ČL. 3**

**ROZSAH A OBSAH PREDMETU DIELA**

1. Zhotoviteľ sa zaväzuje dodať Dielo objednávateľovi v termíne a spôsobom podľa článkov 5 a 6 Zmluvy v rozsahu

• celé Dielo (ŠtU) v tlačenej forme v slovenskom jazyku (SJ) ......................... 6 vyhotovení

• celé Dielo (ŠtU) v digitálnej forme (v pdf formáte v SJ na USB zariadení) .... 3 vyhotovenia

• celé Dielo (ŠtU) v digitálnej forme (v editovateľnom formáte v SJ na USB) ... 3 vyhotovenia

– textová a tabuľková časť vo formáte doc a xls

– výkresová časť vo formáte dwg

– výstupy dopravných prieskumov a výstupy CBA vo formáte xls

– vstupy/výstupy dopravného modelu v editovateľnej forme vrátane tzv. manažéra scenárov

 (v prostredí kompatibilnom s Národným dopravným modelom)

• 3D animácia odporúčaného variantu (v SJ na USB) ......................................... 3 vyhotovenia

• 3D animácia odporúčaného variantu (v anglickom jazyku (AJ) na USB) ........... 3 vyhotovenia

• informačný bulletin v tlačenej forme v SJ .......................................................... 50 vyhotovení

• informačný bulletin v tlačenej forme v AJ .......................................................... 20 vyhotovení

• informačný bulletin v digitálnej forme (v pdf formáte v SJ a AJ na USB) .......... 2 vyhotovenia

• zhrnutie v tlačenej forme v AJ .......................................................................... 2 vyhotovenia

• zhrnutie v digitálnej forme (v pdf formáte v SJ a AJ na USB) ........................... 3 vyhotovenia

• výtlačky naviac

– prehľadná situácia M 1:50 000 ...................................................................... 15 vyhotovení

– situácia stavby M 1:10 000 ........................................................................... 15 vyhotovení

– ortofotomapa M 1:10 000 .............................................................................. 15 vyhotovení

1. Podrobná špecifikácia rozsahu a obsahu Diela je uvedená v súťažných podkladoch Objednávateľa a ich prílohách, v ponuke zhotoviteľa a vysvetleniach súťažných podkladov pre verejnú súťaž vyhlásenú objednávateľom vo Vestníku verejného obstarávania.

**ČL. 4**

**PODKLADY A SPOLUPÔSOBENIE OBJEDNÁVATEĽA A ZHOTOVITEĽA**

1. Objednávateľ poskytne Zhotoviteľovi po nadobudnutí účinnosti tejto Zmluvy podklady uvedené v súťažných podkladoch týkajúce sa vykonania diela. Časť podkladov bola poskytnutá už pred nadobudnutím účinnosti tejto Zmluvy ako súčasť súťažných podkladov (na úložisku Objednávateľa, pričom prístupové údaje sú uvedené v prílohe č.1 časti B1 súťažných podkladov k Kapitole 3 Podklady a údaje k návrhu variantov). Ostatné potrebné materiály a podklady potrebné pre vypracovanie diela je povinný si zabezpečiť Zhotoviteľ vo vlastnej réžii.
2. V priebehu vykonávania diela sa uskutočnia pracovné rokovania medzi Zhotoviteľom a Objednávateľom podľa potrieb a podľa dohody medzi Zhotoviteľom a Objednávateľom, v súlade s ustanoveniami tohto bodu a článku 6 tejto Zmluvy.
3. Zhotoviteľ je povinný doručiť objednávateľovi pozvánku na pracovné rokovanie vrátane podrobného programu pracovného rokovania a zúčastnených osôb za Zhotoviteľa, tým nie je dotknutá povinnosť Zhotoviteľa zabezpečiť na pracovnom rokovaní účasť osôb podľa bodu 4.4. tohto článku zmluvy. Zhotoviteľ je povinný pozvánku podľa predchádzajúcej vety doručiť objednávateľovi minimálne 5 (päť) pracovných dní vopred, pričom berie na vedomie, že Objednávateľ je oprávnený navrhovaný termín pracovného rokovania posunúť najviac o 5 (päť) pracovných dní.
4. Zhotoviteľ je povinný počas pracovných rokovaní informovať Objednávateľa o stave rozpracovanosti predmetu Zmluvy.
5. Z každého pracovného rokovania je Zhotoviteľ povinný vyhotoviť zápis (ďalej len „**zápis z pracovného rokovania**“), ktorý je podkladom v zmysle bodu 4.7. tohto článku. Zhotoviteľ je povinný zápis z pracovného rokovania doručiť objednávateľovi do 5 (päť) pracovných dní odo dňa uskutočnenia pracovného rokovania na odsúhlasenie. Objednávateľ je následne oprávnený do 3 (troch) pracovných dní odo dňa doručenia zápisu z pracovného rokovania uviesť a odoslať zhotoviteľovi svoje písomné pripomienky k zápisu z pracovného rokovania. Zhotoviteľ je povinný do 3 (troch) pracovných dní po doručení písomných pripomienok Objednávateľa k zápisu z pracovného rokovania zapracovať pripomienky Objednávateľa a odoslať objednávateľovi opravený zápis z pracovného rokovania. Konečný zápis bude podpísaný oprávnenou osobou vo veciach technických (za Objednávateľa) a hlavným inžnierom projektu, alebo jeho zástupcom (za Zhotoviteľa). Zápisy z rokovaní budú pre prehľadnosť číslované.
6. Zhotoviteľ je povinný doručiť Objednávateľovi pozvánku na záverečné prerokovanie spolu s dielom, ktoré má byť prerokované, a to v dostatočnom časovom predstihu tak, aby sa záverečné prerokovanie uskutočnilo **najneskôr 3 týždne pred termínom doručenia diela bez vád** uvedenom v bode 6.1. článku 6 zmluvy. Objednávateľ je oprávnený navrhovaný termín záverečného prerokovania posunúť najviac o 5 dní, tým nie je dotknutá povinnosť Zhotoviteľa doručiť pozvánku v dostatočnom časovom predstihu podľa predchádzajúcej vety. Vo veci zápisu platia obdobne ustanovenia bodu 4.2.3. tohto článku zmluvy.
7. Zhotoviteľ sa zaväzuje zabezpečiť vykonávanie činnosti hlavného inžiniera projektu (ďalej aj „HIP“) osobou, ktorú uviedol vo svojej ponuke, ako člena pracovnej skupiny na pozícii HIP. HIP je povinný najmä: koordinovať a riadiť proces vyhotovenia diela podľa ustanovení tejto Zmluvy v mene Zhotoviteľa; zastupovať Zhotoviteľa a zúčastňovať sa na všetkých pracovných rokovaniach s Objednávateľom, vrátane účasti na záverečnom prerokovaní. Zhotoviteľ sa zároveň zaväzuje zabezpečiť, aby v prípade dočasnej neprítomnosti Objednávateľovi písomne najneskôr jeden deň vopred oznámenej neprítomnosti HIP-a, zastupoval HIP-a člen pracovnej skupiny v pozícii zodpovedného projektanta pre cestnú časť.
8. Objednávateľ sa zaväzuje, že počas vykonávania Diela poskytne Zhotoviteľovi v nevyhnutnom rozsahu spolupôsobenie, a to najmä poskytovaním upresňujúcich alebo doplňujúcich údajov alebo nevyhnutných podkladov potrebných na vykonanie Diela v súlade s touto Zmluvou.
9. Objednávateľ poskytne Zhotoviteľovi spolupôsobenie uvedené v bode 4.5. tohto článku Zmluvy v lehote a spôsobom dohodnutým obidvoma Zmluvnými stranami.
10. Zhotoviteľ je pri vykonávaní diela viazaný pokynmi Objednávateľa, a to najmä pripomienkami z pracovných rokovaní, pripomienkami zo záverečného prerokovania ako aj ďalšími písomnými pripomienkami Objednávateľa.
11. Pre vylúčenie akýchkoľvek pochybností sa Zmluvné strany dohodli, že akákoľvek komunikácia (ústna a písomná) medzi Zhotoviteľom a Objednávateľom bude realizovaná v slovenskom jazyku a Zhotoviteľ sa zaväzuje pri plnení predmetu Zmluvy komunikovať v slovenskom jazyku, ak v tejto Zmluve vrátane jej príloh nie je ustanovené inak.

**ČL. 5**

**PRIEBEH A SPÔSOB ODOVZDANIA A PREBRANIA DIELA**

1. Zhotoviteľ je povinný doručiť v termínoch uvedených v tejto Zmluve Objednávateľovi Dielo bez vád. Pojem **„dielo bez vád“** pre účely tejto Zmluvy znamená Dielo, ktoré spĺňa kvantitatívne a kvalitatívne vlastnosti uvedené v tejto Zmluve a v súťažných podkladoch a zároveň je v súlade so všeobecne záväznými právnymi predpismi platnými na území Slovenskej republiky ako aj technickými normami a predpismi, všetko platnými v čase odovzdania Diela a sú v ňom zapracované pripomienky Objednávateľa zo záverečného prerokovania uvedené v zápise zo záverečného prerokovania ako aj z jednotlivých pracovných rokovaní v zmysle bodov 4.2. a 4.3. článku 4 tejto zmluvy.
2. Dňom doručenia diela do sídla Objednávateľa sa začína preberacie konanie. Počas preberacieho konania je Objednávateľ povinný skontrolovať Dielo a oznámiť Zhotoviteľovi skutočnosť, že Dielo má zjavné vady.
3. Preberacie konanie je skončené dňom podpísania preberacieho protokolu poverenou osobou Objednávateľa a Zhotoviteľom. V preberacom protokole deklaruje Objednávateľ skutočnosť, že príslušné Dielo nemá v deň podpísania preberacieho protokolu zjavné vady alebo skutočnosť, že Dielo zjavné vady má, pričom Objednávateľ uvedie ich popis.
4. Objednávateľ sa zaväzuje **podpísať preberací protokol v lehote do 60 (šesťdesiat) dní** odo dňa doručenia Diela Objednávateľovi, ak nenastanú skutočnosti uvedené v bode 5.5. tohto článku Zmluvy. Preberací protokol sa vyhotoví v 2 (dvoch) rovnopisoch, z ktorých jeden obdrží Objednávateľ a druhý Zhotoviteľ.
5. Ak objednávateľ počas preberacieho konania zistí skutočnosť, že Dielo má zjavné vady, oznámi písomne túto skutočnosť Zhotoviteľovi odoslaním doporučenej zásielky adresovanej do sídla Zhotoviteľa v lehote uvedenej v bode 5.4. tohto článku Zmluvy (ďalej len „**oznámenie o zjavných vadách**“). Zhotoviteľ je povinný vady odstrániť v lehote 15 (pätnásť) dní odo dňa doručenia oznámenia o zjavných vadách. V odôvodnených prípadoch môže Objednávateľ túto lehotu písomne predĺžiť.
6. Odo dňa odoslania oznámenia o zjavných vadách lehota uvedená v bode 5.4. tohto článku Zmluvy neplynie. Odo dňa doručenia opraveného Diela do sídla Objednávateľa spolu s písomným vyhlásením Zhotoviteľa, že zjavné vady uvedené v oznámení o zjavných vadách boli odstránené, plynie lehota uvedená v bode 5.4. tohto článku Zmluvy ďalej, pričom sa jej dĺžka súčasne predlžuje o 30 (tridsať) dní (ďalej len „predĺžené preberacie konanie“). V prípade, ak doručené opravené Dielo v zmysle predchádzajúceho bodu bude obsahovať zjavné vady, Objednávateľ je oprávnený postupovať v zmysle bodu 5.5. a 5.6. prvej vety tohto článku Zmluvy a to aj opakovane, až pokiaľ nenastane skutočnosť, že Dielo nebude mať zjavné vady.
7. Strany sa dohodli, že v prípade ak Zhotoviteľ na základe doručeného oznámenia o zjavných vadách podľa bodu 5.5 alebo 5.6 tohto článku Zmluvy riadne a včas neodstráni všetky v ňom uvedené zjavné vady Diela v súlade s bodom 5.6. tohto článku Zmluvy, považuje sa to za podstatné porušenie zmluvných povinností Zhotoviteľom.
8. Ak Objednávateľ počas predĺženého preberacieho konania zistí, že zjavné vady uvedené v oznámení o zjavných vadách boli skutočne odstránené, a Dielo už nemá iné zjavné vady, Zhotoviteľ vyhotoví preberací protokol a následne ho podpíšu obe Zmluvné strany podľa bodu 5.3. tohto článku Zmluvy.
9. V prípade, ak Objednávateľ v rámci preberacieho konania nezistí žiadne zjavné vady, prípadne zjavné vady boli odstránené postupom podľa tohto článku, Objednávateľ písomne vyzve Zhotoviteľa k dodaniu kompletných zmluvne dohodnutých počtov vyhotovení Diela, a to ku dňu podpísania preberacieho protokolu oboma Zmluvnými stranami.
10. Na účely tejto Zmluvy sa deň podpísania preberacieho protokolu obidvoma Zmluvnými stranami považuje za deň odovzdania Diela Zhotoviteľom Objednávateľovi a súčasne aj za deň prevzatia Diela Objednávateľom od Zhotoviteľa.

**ČL. 6**

**TERMÍN A MIESTO PLNENIA DIELA**

1. Zhotoviteľ sa zaväzuje doručiť **Dielo** (ŠtRe) bez vád pre účely preberacieho konania v zmysle bodu 5.2 v článku tejto Zmluvy, po zapracovaní pripomienok zo záverečného prerokovania v 2 (dvoch) vyhotoveniach v tlačenej forme, 1x v digitálnej forme na USB zariadení vo formáte pdf a 1x v digitálnej forme na USB zariadení v editovateľnom formáte do sídla Objednávateľa **do 420 dní** odo dňa účinnosti Zmluvy, pričom posun termínu sa pripúšťa o nevyhnutnú dobu, ktorá je podmienená vplyvom poveternostných, alebo iných podmienok (napríklad v súvislosti s ročným obdobím ovplyvňujúcich priebeh vykonávania prieskumov s priamym dopadom na termín plnenia Diela, a ktorá musí byť schválená Objednávateľom pri Zhotoviteľom predloženej vyplnenej prílohe č. 8 časti B.1 súťažných podkladov (ďalej len „Harmonogram prác“), pričom musí zohľadňovať ustanovenia tohto článku Zmluvy.
2. Počas vykonávania Diela je Zhotoviteľ povinný dodržať časové míľniky uvedené v odsúhlasenom Harmograme prác.

• Zhotoviteľ sa zaväzuje doručiť do sídla objednávateľa návrh riešených variantov najneskôr do **90 dní odo dňa nadobudnutia účinnosti zmluvy**.

• Zhotoviteľ sa zaväzuje doručiť do sídla objednávateľa koncept **dopravno-inžinierskych prieskumov** vypracovaný v súlade s Prílohou č.1 k časti B1 súťažných podkladov najneskôr **do 240 dní odo dňa nadobudnutia účinnosti zmluvy**.

• Zhotoviteľ sa zaväzuje objednávateľovi predložiť **komplexne skalibrovaný model na súčasný stav** vypracovaný v súlade s Prílohou č.1 k časti B1 súťažných podkladov najneskôr **do 300 dní odo dňa nadobudnutia účinnosti zmluvy**.

• Zhotoviteľ sa zaväzuje doručiť do sídla objednávateľa **návrh trasovania variantov na základe dopravných vzťahov** najneskôr **do 300 dní odo dňa nadobudnutia účinnosti zmluvy**.

• Zhotoviteľ sa zaväzuje objednávateľovi predložiť komplexne posúdené varianty vzhľadom na dopravné vzťahy, inžinierskogelogickú štúdiu a životné prostredie za účelom ich prerokovania s objednávateľom **do 350 dní odo dňa nadobudnutia účinnosti zmluvy**.

* + - Zhotoviteľ sa zaväzuje doručiť do sídla objednávateľa návrh **Analýzy nákladov a výnosov** vypracovanú v súlade s Prílohou č.1 k časti B1 súťažných podkladov najneskôr **do 380 dní odo dňa nadobudnutia účinnosti zmluvy.**
1. Za účelom odsúhlasenia výsledkov dopravno-inžinierskych prieskumov, návrhu dopravného modelu, návrhu investičných nákladov všetkých variantov vstupujúcich do CBA alebo návrhu analýzy nákladov a výnosov (ďalej každý samostatne len „koncept/návrh“) Objednávateľom sa Zhotoviteľ zaväzuje zvolať pracovné rokovanie a to v dostatočnom časovom predstihu pred termínom doručenia konceptu/návrhu tak, aby bol dodržaný postup a lehoty podľa bodov 6.3 až 6.5. tohto článku. Zhotoviteľ je povinný doručiť výsledky dopravno-inžinierskych prieskumov, návrh dopravného modelu, návrh návrhu investičných nákladov všetkých variantov vstupujúcich do CBA a návrh analýzy nákladov a výnosov v súlade so schváleným Harmonogramom prác a v súlade s Kapitolou 5, časti 1 bodu A1 [POKYNY PRE UCHÁDZAČOV](#_Toc461981347) Súťažných podkladov.
2. Pozvánku na pracovné rokovanie spolu s konceptom/návrhom sa Zhotoviteľ zaväzuje doručiť Objednávateľovi minimálne 5 (päť) pracovných dní vopred, pričom berie na vedomie, že Objednávateľ je oprávnený termín navrhovaného pracovného rokovania posunúť najviac o 5 (päť) dní.
3. Z pracovného rokovania zvolaného za účelom odsúhlasenia konceptu/návrhu Zmluvné strany vyhotovia na záver rokovania zápis podpísaný oboma Zmluvnými stranami, pričom v zápise bude uvedené, že Objednávateľ koncept/návrh odsúhlasuje alebo v ňom budú uvedené pripomienky, ktoré je Zhotoviteľ povinný zapracovať a v lehote 7 (sedem) pracovných dní doručiť Objednávateľovi koncept/návrh so zapracovanými pripomienkami. Ak v lehote 7 (sedem) pracovných dní od doručenia konceptu/návrhu so zapracovanými pripomienkami Objednávateľ neoznámi Zhotoviteľovi, že pripomienky neboli zapracované, má sa za to, že koncept/návrh je objednávateľom odsúhlasený.
4. Pre vylúčenie pochybností sa Zmluvné strany dohodli, že odsúhlasenie konceptu/návrhu na pracovnom rokovaní podľa bodu 6.4. tohto článku Zmluvy sa považuje za splnenie povinnosti Zhotoviteľa doručiť Objednávateľovi Objednávateľom odsúhlasený koncept/návrh. Akákoľvek zmena, ktorá nastane v čase po odsúhlasení konceptu/návrhu Objednávateľom a týka sa odsúhlaseného konceptu/návrhu, musí byť opätovne odsúhlasená Objednávateľom na pracovnom rokovaní, pričom zapracovanie uvedenej zmeny Zhotoviteľom je v plnom rozsahu zahrnuté v cene diela, ak sa Zmluvné strany písomne nedohodnú inak.
5. Počas vykonávania Diela je Zhotoviteľ povinný dodržať časové míľniky/termíny a náležitosti odsúhlaseného Harmonogramu prác. V prípade ich nedodržiavania môže Objednávateľ uplatniť sankcie v zmysle bodu č. 8.9. článku 8 tejto Zmluvy.
6. Zhotoviteľ sa zaväzuje:
7. zvolať rokovanie na začiatku prác do 5 pracovných dní odo dňa účinnosti Zmluvy;
8. analyzovať podmienky vykonania súvisiacich štúdií a prieskumov a stanoviť termíny ich realizovania/spracovania a zapracovania do Diela tak, aby bol splnený termín dodania Diela v zmysle bodu č. 6.1 tohto článku Zmluvy. Pre vylúčenie pochybností, cena za zapracovanie skutočností zo súvisiacich štúdií a prieskumov bez ohľadu na termín ich vykonania je zahrnutá v sume špecifikovanej v článku 7 bodu 7.2 tejto Zmluvy.
9. predložiť Objednávateľovi do 15 dní od nadobudnutia účinnosti Zmluvy Harmonogram prác počas plnenia ZoD, vrátane prerokovaní s dotnutými subjektami, orgánmi a organizáciami ako aj vrátane termínov predkladania konceptov dokumentov, súvisiach štúdií a výsledkov prieskumov na pripomienkovanie Objednávateľovi. Uvedený Harmonogram prác je Zhotoviteľ povinný vypracovať tak, aby jednotlivé termíny v ňom obsiahnuté neboli neprimerane rozvrhnuté v krátkom časovom slede pred uplynutím celkového termínu. Objednávateľ je oprávnený Zhotoviteľovi uvedený Harmonogram prác vrátiť s pripomienkami, ktoré je Zhotoviteľ povinný akceptovať, zapracovať a takto doplnený Harmonogram prác Objednávateľovi obratom predložiť na schválenie a odsúhlasenie. Nezapracovanie pripomienok Objednávateľa k harmonogramu prác sa považuje za podstatné porušenie zmluvy zo strany Zhotoviteľa. Rovnaký postup, ako pri schvaľovaní Harmonogramu prác, sa použije aj v prípade schvaľovania zmeny Harmonogramu prác.
10. zvolať rokovania s Objednávateľom v zmysle článku Kapitoly 7 „Spôsob a lehoty prerokovania“ Prílohy č. 1 časti B.1 súťažných podkladov:
11. Koncept informačného bulletinu sa Zhotoviteľ zaväzuje doručiť Objednávateľovi na schválenie najneskôr 20 (dvadsať) dní pred termínom dodania Diela. Objednávateľ je oprávnený vzniesť pripomienky k predloženému konceptu informačného bulletinu v primeranej lehote. Zhotoviteľ sa zaväzuje pripomienky Objednávateľa podľa predchádzajúcej vety zapracovať do konceptu informačného bulletinu a tento opätovne predložiť Objednávateľovi na schválenie v lehote do 5 (päť) pracovných dní. Následné prevzatie riadne vyhotovených podkladov k informačnému bulletinu, ako aj samotný informačný bulletin, ktoré sú súčasťou Diela potvrdia obe Zmluvné strany podpisom preberacieho protokolu, po ukončení preberacieho konania k Dielu. Preberací protokol za Objednávateľa podpíše osoba oprávnená na rokovanie vo veciach technických. Zhotoviteľ zabezpečí tlač informačného bulletinu stavby v počte v zmysle požiadaviek uvedených v časti B.1 súťažných podkladov.

**ČL. 7**

**CENA DIELA, PLATOBNÉ A FAKTURAČNÉ PODMIENKY**

1. Cena Diela je stanovená v zmysle zákona č. 18/1996 Z.z. o cenách v znení neskorších predpisov (ďalej len „zákon o cenách“) a vyhlášky Ministerstva financií Slovenskej republiky č. 87/1996 Z.z., ktorou sa vykonáva zákon o cenách a sú v nej zahrnuté všetky náklady, činnosti, práce, výkony alebo služby nevyhnutné na riadne vykonanie Diela.
2. **Cena diela bez DPH v EUR:............................**

Sadzba DPH 23% v EUR:...............................

Cena diela vrátane DPH v EUR:.......................

(Cena diela vrátane DPH v EUR slovom: ........... )

Cena je vytvorená špecifikáciou ceny prác ako súčet súčinov hodinových sadzieb a potrebného počtu hodín podľa náročnosti poskytovaných služieb a prác. Špecifikácia ceny prác tvorí neoddeliteľnú súčasť tejto zmluvy ako Príloha č. 1 Špecifikácia ceny prác Prijaté hodinové sadzby uvedené v Prílohe č. 1 tejto zmluvy sú záväzné, stanovené v súlade s ponukou Zhotoviteľa a pevné počas trvania Zmluvy.

1. Zhotoviteľ vyhotoví faktúru za Dielo v zmysle bodu 7.2. tohto článku Zmluvy na základe preberacieho protokolu podpísaného oboma Zmluvnými stranami podľa článku 5 tejto Zmluvy do 15 (pätnásť) dní odo dňa podpísania tohto preberacieho protokolu, pričom uvedený preberacií protokol je povinný priložiť k faktúre.
2. Splatnosť faktúry je 30 (tridsať) kalendárnych dní odo dňa jej doporučeného doručenia do sídla Objednávateľa.
3. Faktúra musí obsahovať obligatórne náležitosti podľa § 74 zákona č. 222/2004 Z.z. o dani z pridanej hodnoty v znení neskorších predpisov a musí byť k nej priložená príloha uvedená v bode 7.3. tohto článku zmluvy. Na faktúre musí byť uvedené číslo zmluvy, bankové spojenie v zmysle Zmluvy a predmet fakturácie v zmysle článku 2, bod 2.1. tejto Zmluvy. Súčasne v textovej časti bude uvedené **číslo stavby 1781**. Ak faktúra nebude obsahovať vyššie uvedené údaje alebo ak bude obsahovať nesprávne údaje alebo k nej nebudú priložené požadované prílohy, Objednávateľ je oprávnený takúto faktúru vrátiť Zhotoviteľovi spolu s označením nedostatkov, pre ktoré bola vrátená. V tomto prípade plynutie lehoty splatnosti takejto faktúry sa prerušuje a nová lehota splatnosti začne plynúť dňom nasledujúcim po dni doporučeného doručenia opravenej alebo doplnenej faktúry.
4. Na účely fakturácie sa za deň dodania Diela považuje deň podpísania preberacieho protokolu oboma Zmluvnými stranami podľa článku 5 tejto zmluvy.
5. Zmenu obsahu alebo rozsahu diela alebo jeho častí, ktorá nebola predvídateľná v čase uzatvorenia tejto Zmluvy (ďalej len „naviac práce“ alebo „menej práce“ alebo „nové práce“) je možné vykonať v súlade s postupmi definovanými zákonom č. 343/2015 Z.z. o verejnom obstarávaní a o zmene a o doplnení niektorých zákonov v znení neskorších predpisov (ďalej len „ZVO“) V prípade uzatvorenia dodatku bude podkladom na jeho uzatvorenie písomný súhlas Objednávateľa s naviac, menej alebo novými prácami alebo písomná požiadavka Objednávateľa na naviac, menej alebo nové práce. Cenu diela uvedenú v tomto článku je prípustné v tomto prípade zmeniť, ak naviac práce, menej práce alebo nové práce budú mať na ňu preukázateľný vplyv.
6. V prípade zmeny ceny Diela podľa bodu 7.7. tohto článku zmluvy budú naviac práce ocenené podľa jednotkových cien uvedených v cenovej ponuke Zhotoviteľa.
7. V prípade zmeny ceny Diela podľa bodu 7.7. tohto článku zmluvy a nemožnosti ocenenia naviac prác podľa bodu 7.8. tohto článku Zmluvy, budú tieto ocenené v režime ekonomicky oprávnených nákladov podľa zákona o cenách.
8. Zhotoviteľ sa zaväzuje v lehote 7 (sedem) kalendárnych dní odo dňa nadobudnutia účinnosti Zmluvy doporučene doručiť príslušnou bankou, pobočkou zahraničnej banky alebo zahraničnou bankou (ďalej len „banka“) potvrdenú finančnú identifikáciu zhodnú s údajmi uvedenými v tejto Zmluve, ktorá bude obsahovať údaje o majiteľovi účtu (názov, adresa, krajina, IČO, IČ DPH) ako aj údaje o banke (názov, adresa, krajina, kód banky, číslo účtu, IBAN a SWIFT kód) a to všetko v súlade s ustanoveniami Zmluvy v časti označenia Zmluvných strán. Ak sa zhotoviteľ rozhodne zmeniť tento účet, identifikáciu nového účtu, v prospech ktorého sa budú pripisovať všetky platby, ktoré je Objednávateľ podľa Zmluvy alebo v súvislosti s jej plnením povinný hradiť Zhotoviteľovi, je povinný oznámiť Objednávateľovi bezodkladne primerane rovnakým spôsobom, ako je uvedené v prvej vete tohto bodu.

**ČL. 8**

**SANKCIE**

* 1. V prípade omeškania Zhotoviteľa s doručením riadne vyhotoveného Diela v súlade s bodom 6.1. článku 6 tejto Zmluvy bez zjavných vád, zaväzuje sa Zhotoviteľ zaplatiť Objednávateľovi zmluvnú pokutu vo výške 0,05 % (päť stotín percenta) z celkovej ceny Diela bez DPH uvedenej v článku 7, bode 7.2. tejto Zmluvy za každý deň omeškania, ktorý sa počíta od termínu uvedeného v článku 6, bode 6.1. tejto Zmluvy a to až do odovzdania Diela bez zjavných vád Objednávateľovi.
	2. V prípade omeškania Zhotoviteľa s doručením výsledkov dopravno-inžinierskych prieskumov konceptu/návrhu dopravného modelu, konceptu/návrhu investičných nákladov všetkých variantov vstupujúcich do CBA alebo koncpetu/návrhu analýzy nákladov a výnosov podľa bodu 6.2. článku 6 tejto Zmluvy v spojení so schváleným Harmonogramom prác a v súlade s Kapitolou 5, časti 1 bodu A.1 POKYNY PRE ZÁUJEMCOV/UCHÁDZAČOV Súťažných podkladov, zaväzuje sa Zhotoviteľ zaplatiť Objednávateľovi zmluvnú pokutu vo výške 100,- EUR (slovom: sto eur) za každý deň omeškania, ktorý sa počíta od konkrétnych termínov uvedených v odsúhlasenom Harmonograme prác.
	3. V prípade omeškania Objednávateľa s úhradou faktúry podľa článku 7 tejto Zmluvy, zaväzuje sa Objednávateľ zaplatiť Zhotoviteľovi úrok z omeškania vo výške 0,05 % (päť stotín percenta) z dlžnej čiastky za každý, aj začatý deň omeškania.
	4. V prípade, ak Zhotoviteľ poruší akúkoľvek povinnosť uvedenú v tejto Zmluve, inú ako povinnosť uvedenú bode 8.1. a 8.2. a 8.9 článku 8, v bode 10.5 článku 10, v bode 12.7,12.8, 12.12 a 12.13 článku 12 , v bode 9.1 článku 9 tejto Zmluvy, alebo ak poruší zmluvu inak ako je uvedené v tomto článku v bode 8.5. tejto zmluvy, zaväzuje sa zaplatiť Objednávateľovi zmluvnú pokutu vo výške 100,- EUR (slovom: sto eur) za každý deň, pokiaľ porušenie tejto povinnosti trvá, za každé takéto porušenie samostatne a to aj za opakované porušenie povinnosti Zhotoviteľom.
	5. Zhotoviteľ sa zaväzuje zaplatiť Objednávateľovi zmluvnú pokutu aj za:
1. porušenie povinnosti Zhotoviteľa (článok 4, bod 4.4. tejto Zmluvy) zabezpečiť, aby sa HIP alebo jeho zástupca, ktorým je zodpovedný projektant pre cestnú časť v mene Zhotoviteľa zúčastňoval na všetkých pracovných rokovaniach s Objednávateľom vrátane účasti na záverečnom prerokovaní, a to zmluvnú pokutu vo výške 500,- EUR (slovom: päťsto eur) za každé porušenie povinnosti, t.j. za každú neúčasť na pracovnom rokovaní a záverečnom prerokovaní,
2. za porušenie akejkoľvek povinnosti uvedenej v článku 4, bode 4.2. Zmluvy, a to zmluvnú pokutu vo výške 500,- EUR (slovom: päťsto eur), a to za každé porušenie povinnosti,
3. za porušenie povinnosti uvedenej v bode 4.3. článku 4 tejto Zmluvy, a to zmluvnú pokutu vo výške 500,- EUR (slovom: päťsto eur) za každý deň omeškania až do splnenia povinnosti uvedenej v bode 4.3. článku 4 tejto Zmluvy, a to za každé porušenie povinnosti,
4. porušenie ktorejkoľvek povinnosti Zhotoviteľa uvedenej v bode 12.12. článku 12 tejto Zmluvy, a to zmluvnú pokutu vo výške 500,- EUR (slovom: päťsto eur) za každý deň omeškania až do splnenia povinnosti uvedenej v bode 12.12. článku 12 tejto Zmluvy, a to za každé porušenie povinnosti,
5. porušenie ktorejkoľvek povinnosti Zhotoviteľa uvedenej v bode 12.10. článku 12 tejto Zmluvy, a to zmluvnú pokutu vo výške 500,- EUR (slovom: päťsto eur), a to za každé porušenie povinnosti,
6. porušenie povinnosti Zhotoviteľa uvedenej v bode 4.8. článku 4 tejto Zmluvy realizovať akúkoľvek komunikáciu (ústnu i písomnú) s Objednávateľom v slovenskom jazyku, ak v tejto Zmluve vrátane jej príloh nie je ustanovené inak, a to zmluvnú pokutu vo výške 500,- EUR (slovom: päťsto eur), a to za každé porušenie povinnosti.
	1. Zhotoviteľ sa týmto zaväzuje zmluvné pokuty v zmysle tejto Zmluvy uhradiť Objednávateľovi v lehote 30 (tridsať) dní odo dňa doručenia písomnej výzvy na jej úhradu. Zmluvné pokuty v zmysle tejto Zmluvy je Objednávateľ oprávnený uložiť Zhotoviteľovi aj opakovane. Zaplatením zmluvnej pokuty sa Zhotoviteľ nezbavuje povinnosti, ktorá bola zabezpečená zmluvnou pokutou. Objednávateľ má popri zmluvnej pokute nárok na náhradu škody v plnej výške spôsobenej porušením povinnosti Zhotoviteľa, na ktorú sa vzťahuje zmluvná pokuta, pričom zmluvná pokuta sa nezapočítava na náhradu škody.
	2. V prípade vzájomných nárokov, budú tieto nároky vzájomne započítané v súlade ustanoveniami § 358 a nasl. Obchodného zákonníka.
	3. Pre vylúčenie pochybností Zmluvné strany deklarujú, že zmluvné pokuty uplatnené Objednávateľom voči Zhotoviteľovi je možné kumulovať, t.j., že uplatnením jednej zmluvnej pokuty Objednávateľom nie je dotknuté právo Objednávateľa na uplatnenie akejkoľvek inej zmluvnej pokuty podľa tejto Zmluvy voči Zhotoviteľovi.
	4. V prípade omeškania Zhotoviteľa s porušením termínov míľnikov v zmysle odsúhlaseného Harmonogramu prác iných ako termínov ktorých nedodržanie je sankcionované v bodoch uvedených bode 8.1. a 8.2., zaväzuje sa Zhotoviteľ zaplatiť Objednávateľovi zmluvnú pokutu vo výške 100,- EUR (slovom: sto eur) za každý deň omeškania, ktorý sa počíta od konkrétnych termínov míľnikov uvedených v odsúhlasenom Harmonograme prác v súlade s písm c) bodu 6.7 článku 6 tejto Zmluvy.

**ČL. 9**

**BANKOVÉ ZÁRUKY**

1. Zhotoviteľ sa zaväzuje do 14 (štrnástich) dní odo dňa nadobudnutia účinnosti Zmluvy predložiť Objednávateľovi bankovú záruku na zabezpečenie všetkých pohľadávok Objednávateľa voči Zhotoviteľovi, ktoré vzniknú v prípade, ak Zhotoviteľ porušuje svoje záväzky vyplývajúce mu z tejto Zmluvy a všeobecne záväzných právnych predpisov vzťahujúcich sa k dielu. Banková záruka v zmysle tohto bodu je vo výške 10 % (desať percent) z ceny diela bez DPH a musí byť platná, účinná a vymáhateľná až do dňa podpísania posledného preberacieho protokolu k Dielu. V prípade, ak Zhotoviteľ poruší ktorúkoľvek povinnosť uvedenú v tomto bode, vzniká Objednávateľovi nárok na zaplatenie zmluvnej pokuty vo výške 500,- EUR (slovom: päťsto eur) za každý, aj začatý deň, pokiaľ porušenie tejto povinnosti trvá.
2. Pre bankové záruky uvedené v tomto článku platia nasledovné spoločné ustanovenia:
3. Banková záruka musí byť poskytnutá bankou so sídlom v Slovenskej republike alebo pobočkou zahraničnej banky v Slovenskej republike.
4. V bankovej záruke musí banka písomne vyhlásiť, že neodvolateľne a bez akýchkoľvek námietok na prvú výzvu uspokojí Objednávateľa uhradením peňažnej sumy alebo peňažných súm v akejkoľvek výške, ktorých celková výška neprekročí peňažnú sumu, ktorú Objednávateľ požaduje ako zábezpeku – bankovú záruku na zabezpečenie všetkých pohľadávok Objednávateľa voči Zhotoviteľovi, ktoré vzniknú v prípade, ak Zhotoviteľ porušuje svoje záväzky vyplývajúce mu zo Zmluvy a všeobecne záväzných právnych predpisov vzťahujúcich sa k Dielu.
5. Platnosť bankovej záruky končí:

(i) dňom, kedy bude banke, ktorá vystavila bankovú záruku, vrátený jej originál; alebo

(ii) dňom zníženia zaručenej sumy uvedenej na bankovej záruke na nulu v dôsledku zníženia zaručenej sumy uvedenej na bankovej záruke plnením podľa tejto bankovej záruky v prospech Objednávateľa; alebo

(iii) dňom, kedy banka, ktorá vystavila bankovú záruku, dostala písomné prehlásenie Objednávateľa, v ktorom bude uvedené, že túto bankovú záruku považuje Objednávateľ za ukončenú a vzdáva sa akéhokoľvek nároku na plnenie z bankovej záruky; alebo

(iv) uplynutím doby, na ktorú bola banková záruka vystavená;

a to podľa toho, ktorá z uvedených skutočností nastane skôr.

**ČL. 10**

**ZODPOVEDNOSŤ ZA VADY DIELA**

1. Zhotoviteľ sa zaväzuje, že pri vykonávaní Diela bude postupovať s odbornou starostlivosťou, bude dodržiavať ustanovenia všeobecne záväzných právnych predpisov platných a účinných v Slovenskej republike a príslušné platné technické normy vzťahujúce sa na Dielo.
2. Zhotoviteľ sa zaväzuje, že Dielo vykoná podľa podmienok uvedených v tejto Zmluve a v súťažných podkladoch, že bude mať vlastnosti určené v tejto Zmluve a v súťažných podkladoch a bude vykonané v súlade s pokynmi Objednávateľa podľa bodu 4.7. článku 4 tejto zmluvy a že bude bez vád.
3. Ak pri vykonávaní diela zhotoviteľom vzniknú nejasnosti týkajúce sa vlastností diela alebo spôsobu jeho vykonávania, ktoré nemožno odstrániť výkladom tejto zmluvy, zhotoviteľ sa zaväzuje pri ich riešení riadiť sa príslušnými pokynmi objednávateľa podľa bodu 4.7. článku 4 tejto zmluvy a zápismi z pracovných stretnutí a záverečného prerokovania.
4. Zhotoviteľ sa zaväzuje odstrániť vadu diela, ktorá sa stane zjavnou v záručnej dobe, ktorá začína plynúť dňom nasledujúcom po dni, v ktorom bol zmluvnými stranami podpísaný preberací protokol v súlade s článkom 5 tejto zmluvy, a končí uplynutím 5 (piatich) rokov.
5. Objednávateľ sa zaväzuje doručiť Zhotoviteľovi písomné oznámenie o vade Diela bezodkladne po jej zistení (ďalej len „oznámenie o vade“). Zhotoviteľ je povinný odstrániť vadu diela na svoje náklady v lehote 10 (desať) dní od doručenia oznámenia o vade alebo v inej lehote určenej Objednávateľom v písomnom oznámení o vade (ďalej len „lehota na odstránenie vady“). V prípade, ak Zhotoviteľ v lehote na odstránenie vady neodstráni vadu diela na svoje náklady, vzniká Objednávateľovi nárok na zaplatenie zmluvnej pokuty vo výške 0,5 % (pol percenta) z ceny Diela bez DPH za každý, aj začatý deň nedodania Diela s odstránenými vadami. Zhotoviteľ sa týmto zaväzuje zmluvnú pokutu Objednávateľovi zaplatiť v lehote 30 (tridsať) dní odo dňa doručenia písomnej výzvy na jej úhradu. Zaplatením zmluvnej pokuty sa Zhotoviteľ nezbavuje povinnosti odstrániť vady Diela. Objednávateľ sa zaväzuje Zhotoviteľovi písomne potvrdiť skutočnosť, že vada diela bola odstránená, až po jej skutočnom odstránení.
6. Postup podľa bodu 10.5. platí aj v prípade predčasného ukončenia zmluvy v zmysle článku 11 tejto časti zmluvy, a to aj v prípade, ak dôjde k odovzdaniu časti diela

**ČL. 11**

**ZÁNIK ZMLUVY**

1. Táto zmluva zanikne okrem splnenia všetkých práv a povinností obidvoch Zmluvných strán aj písomnou dohodou Zmluvných strán, písomným odstúpením od Zmluvy niektorou Zmluvnou stranou alebo písomnou výpoveďou Objednávateľa.
2. V prípade zániku Zmluvy dohodou Zmluvných strán, táto zaniká dňom uvedeným v tejto dohode (ďalej len „deň zániku Zmluvy dohodou“). V tejto dohode sa upravia aj vzájomné nároky Zmluvných strán vzniknuté z plnenia zmluvných povinností alebo z ich porušenia druhou Zmluvnou stranou ku dňu zániku Zmluvy dohodou.
3. Odstúpenie od Zmluvy musí mať písomnú formu, musí byť doručené druhej Zmluvnej strane (ktorá svoju povinnosť porušila) a jeho účinky nastávajú dňom doručenia Zmluvnej strane, ktorá svoju povinnosť porušila.
4. Zmluvné strany sa dohodli, že v prípade podstatného porušenia Zmluvy zo strany Zhotoviteľa je Objednávateľ oprávnený okamžite odstúpiť od tejto Zmluvy. Na účel tejto Zmluvy sa za podstatné porušenie Zmluvy zo strany Zhotoviteľa považuje najmä:
5. ak Zhotoviteľ na základe prvýkrát doručeného oznámenia o zjavných vadách podľa bodu 5.5. článku 5 tejto zmluvy riadne a včas neodstráni všetky v ňom uvedené zjavné vady diela v súlade s bodom 5.6. a 5.7. článku 5 tejto Zmluvy,
6. nesplnenie povinnosti Zhotoviteľa uvedenej v bode 12.7. a 12.8 článku 12 tejto Zmluvy,
7. porušenie povinnosti Zhotoviteľa podľa bodu 12.10. až 12.16. článku 12 tejto Zmluvy,
8. ak sa preukáže, že Zhotoviteľ v rámci verejného obstarávania, ktorého výsledkom je uzatvorenie Zmluvy, predložil nepravdivé doklady alebo uviedol nepravdivé, neúplné alebo skreslené údaje,
9. ak Zhotoviteľ nezačne, preruší alebo zastaví vykonávanie Diela alebo jeho častí z iných dôvodov ako dôvodov na strane Objednávateľa,
10. ak je zrejmé, že z dôvodov na strane Zhotoviteľa dielo, resp. jeho časť nebude vykonané včas alebo riadne,
11. ak Zhotoviteľ poruší ktorúkoľvek povinnosť uvedenú v Prílohe č. 1 k časti B.1 Opis predmetu zákazky súťažných podkladov,
12. ak Zhotoviteľ poruší povinnosť uvedenú v bode 14.3. článku 14 tejto Zmluvy,
13. nezapracovanie pripomienok Objednávateľa k Harmonogramu prác alebo jeho zmenám v súlade s bodom 6.7. Zmluvy
14. ak Zhotoviteľ poruší ktorúkoľvek povinnosť uvedenú v článku 9 tejto Zmluvy.
15. Objednávateľ je tiež oprávnený okamžite odstúpiť od Zmluvy v prípade, ak Zhotoviteľ vstúpil do likvidácie, na jeho majetok bol vyhlásený konkurz, bol podaný návrh na vyhlásenie konkurzu na jeho majetok ako aj vtedy, ak existuje dôvodná obava, že plnenie záväzkov Zhotoviteľa podľa tejto Zmluvy je vážne ohrozené, ako aj v prípade, že na miesto Zhotoviteľa vstúpi iná osoba následkom právneho nástupníctva. Objednávateľ je tiež oprávnený odstúpiť od Zmluvy aj v prípadoch uvedených v ZVO.
16. Objednávateľ má právo bez akýchkoľvek sankcií odstúpiť od tejto Zmluvy so Zhotoviteľom v prípade, kedy ešte nedošlo k plneniu zo zmluvy medzi Objednávateľom a Zhotoviteľom a výsledky finančnej kontroly neumožňujú financovanie výdavkov z tohto obstarávania.
17. V prípade nepodstatného porušenia Zmluvy zo strany Zhotoviteľa je Objednávateľ oprávnený odstúpiť od tejto Zmluvy, a to po márnom uplynutí primeranej lehoty, stanovenej v písomnej výzve Objednávateľa adresovanej Zhotoviteľovi na dodatočné splnenie zmluvnej povinnosti alebo na odstránenie konania, ktoré je v rozpore so Zmluvou, prílohami alebo právnymi predpismi ako aj následkov takéhoto konania. Primeranou lehotou podľa predchádzajúcej vety je desať dní, ak Objednávateľ neurčil Zhotoviteľovi vo výzve dlhšiu lehotu.
18. Pre právnu úpravu odstúpenia od Zmluvy a vzájomných nárokov Zmluvných strán z neho vyplývajúcich primerane platia ustanovenia § 344 a nasl. zákona č. 513/1991 Zb. Obchodný zákonník v znení neskorších predpisov.
19. V prípade odstúpenia od Zmluvy zo strany Objednávateľa, je Objednávateľ oprávnený zvoliť si jeden z nasledovných postupov:
	* 1. Zmluvné strany nebudú povinné vrátiť si plnenia poskytnuté im pred odstúpením od Zmluvy druhou Zmluvnou stranou a nebudú oprávnené žiadať vrátenie plnení poskytnutých pred odstúpením od Zmluvy druhej zmluvnej strane. V takomto prípade budú Zmluvné strany postupovať podľa bodu 11.11. tohto článku Zmluvy,
		2. požadovať vrátenie už dodaných plnení.
20. Objednávateľ je oprávnený vypovedať Zmluvu bez uvedenia dôvodu. Výpoveď musí mať písomnú formu. Výpovedná lehota je jeden mesiac a začína plynúť prvým dňom kalendárneho mesiaca, ktorý nasleduje po kalendárnom mesiaci, v ktorom bola výpoveď doručená do sídla Zhotoviteľa. Od účinnosti výpovede je Zhotoviteľ povinný nepokračovať v plnení predmetu tejto Zmluvy a je povinný Objednávateľa upozorniť na opatrenia, ktoré je potrebné vykonať za účelom, aby sa zabránilo vzniku škody bezprostredne hroziacej Objednávateľovi v dôsledku nepokračovania v činnosti Zhotoviteľom, ktorej výkon predstavuje predmet plnenia Zhotoviteľa v zmysle tejto Zmluvy.
21. V prípade ukončenia Zmluvy v zmysle tohto článku, pokiaľ z jeho ustanovení nevyplýva niečo iné, má Objednávateľ nárok, aby mu Zhotoviteľ v lehote dvoch týždňov odo dňa ukončenia zmluvy odstúpením, alebo ku dňu uplynutia výpovednej doby v prípade výpovede, alebo ku dňu uvedenému v písomnej dohode o ukončení zmluvy, odovzdal Dielo, alebo jeho vykonanú časť, doručením do jeho sídla, resp. tie časti Diela alebo dokumentácie, z ktorých povahy vyplýva iný spôsob dodania, týmto iným spôsobom dodania, a to v stave zodpovedajúcom rozpracovaniu ku dňu ukončenia Zmluvy, čo Zmluvné strany potvrdia podpísaním preberacieho protokolu. Nárok zhotoviteľa na uhradenie ceny tohto Diela , alikvotnej výšky z ceny za vykonanú časť diela alebo inej dokumentácie, všetko bez vád nie je odstúpením od Zmluvy dotknutý. Pre platobné a fakturačné podmienky primerane platia ustanovenia článku 7 tejto zmluvy.
22. V prípade existencie zjavných vád dokončeného diela alebo dokončenej časti diela Objednávateľ po predčasnom ukončení zmluvy toto dielo alebo jeho dokončenú časť nepreberie a zhotoviteľ nárok na úhradu ceny diela alebo jej časti nemá, ibaže Objednávateľ prejaví záujem aj o dielo alebo jeho časť so zjavnou vadou.

**ČL. 12**

**OSTATNÉ USTANOVENIA**

1. Pre vstup na nehnuteľnosti vo vlastníctve tretích osôb, ktorý je potrebný na vykonanie Diela, Zhotoviteľ zabezpečí s ich vlastníkmi poskytnutie príslušných súhlasov a uzatvorenie dohôd za podmienok uvedených v príslušných všeobecne záväzných právnych predpisoch platných a účinných v Slovenskej republike a podľa súťažných podkladov. Finančné nároky s týmto súvisiace znáša Zhotoviteľ.
2. Zhotoviteľ sa zaväzuje Dielo, ani akúkoľvek z jeho častí nepoužiť bez súhlasu Objednávateľa na iné účely ako tie, ktoré sú uvedené v tejto Zmluve. Ustanovenia osobitných všeobecne záväzných právnych predpisov platných a účinných v Slovenskej republike tým nie sú dotknuté.
3. Zhotoviteľ je oprávnený použiť skutočnosť, že vykonal Dielo na referencie. Musí však pritom chrániť oprávnené záujmy Objednávateľa. Ustanovenia osobitných všeobecne záväzných právnych predpisov platných a účinných v Slovenskej republike tým nie sú dotknuté.
4. Zhotoviteľ sa zaväzuje, že sa zúčastní všetkých konaní a rokovaní, prípadne stretnutí s verejnosťou, na ktoré ho formou písomnej výzvy Objednávateľ pozve, aj keď sa uskutočnia po dni odovzdania a prevzatia Diela podľa článku 5 tejto časti Zmluvy, a že si splní povinnosti z nich pre neho vyplývajúce v súlade s obsahom a rozsahom Diela podľa tejto Zmluvy.
5. Na účely plnenia predmetu tejto zmluvy v prípade, ak pri lehote uvedenej v dňoch nie je uvedené, že lehota je uvedená v dňoch pracovných, platí, že lehota tu uvedená je v dňoch kalendárnych.
6. Zhotoviteľ sa zaväzuje vrátiť Objednávateľovi všetky podklady, ktoré mu Objednávateľ poskytol na vykonanie diela, v lehote dvoch týždňov odo dňa, v ktorom bolo Dielo odovzdané a prevzaté, resp. odo dňa predčasného ukončenia Zmluvy podľa článku 11 tejto Zmluvy.
7. Zmluvné strany sa dohodli, že Prílohou č. 4 tejto Zmluvy je osvedčená fotokópia poistnej zmluvy, ktorú Zhotoviteľ ako poistený uzatvoril pre prípad zodpovednosti za škodu spôsobenú v súvislosti s vykonávaním všetkých jeho činností na predmete Zmluvy a v rozsahu uvedenom v Zmluve (profesijná zodpovednosť) na poistnú sumu **72 000,00 EUR**, slovom: dvadsaťdeväťtisíc šesto EUR (ďalej len „poistná zmluva“), pričom okrem Zhotoviteľa (s výnimkou člena skupiny dodávateľov v prípade, ak je Zhotoviteľom skupina dodávateľov) nesmie byť v poistnej zmluve uvedený ako poistený žiaden iný subjekt. V prípade, ak je Zhotoviteľom skupina dodávateľov, Zhotoviteľ je povinný predložiť objednávateľovi poistnú zmluvu uzavretú medzi poistiteľom a všetkými členmi skupiny dodávateľov ako poistenými/spolupoistenými alebo predložiť samostatné poistné zmluvy, uzavreté každým jednotlivým členom skupiny dodávateľov zvlášť. V prípade poistných zmlúv uzatváraných jednotlivými členmi skupiny dodávateľov samostatne, musia byť uvedené poistné zmluvy dojednané na poistnú sumu zodpovedajúcu výške percentuálneho podielu z poistnej sumy podľa prvej vety tohto bodu, rovnajúceho sa výške percentuálneho podielu, akým sa uvedený člen skupiny dodávateľov podieľa na plnení predmetu Zmluvy podľa zmluvy upravujúcej vzťahy medzi jednotlivými členmi skupiny dodávateľov. V prípade ak sa preukáže, že poistná zmluva nebude spĺňať podmienky dojednané v predošlých vetách tohto bodu, vzniká Objednávateľovi nárok na zaplatenie zmluvnej pokuty vo výške 100,- EUR (slovom: sto eur) za každý deň, pokiaľ porušenie povinnosti trvá. Zaplatením zmluvnej pokuty nie je dotknutý nárok Objednávateľa na náhradu škody v plnej výške.
8. Zhotoviteľ sa zaväzuje zabezpečiť, aby bola zachovaná platnosť a účinnosť poistnej zmluvy po dobu piatich rokov odo dňa podpísania posledného preberacieho protokolu k Dielu. V tejto súvislosti sa Zhotoviteľ zaväzuje v prípade poistnej zmluvy dojednanej na kratšiu poistnú dobu, predložiť Objednávateľovi novú poistnú zmluvu, v lehote najneskôr ku dňu ukončenia platnosti predchádzajúcej poistnej zmluvy.

V prípade, ak Zhotoviteľ poruší povinnosť podľa tohto článku zmluvy zabezpečiť platnosť a účinnosť poistnej zmluvy vo vyššie ustanovenej dĺžke, vzniká Objednávateľovi nárok na zaplatenie zmluvnej pokuty vo výške 100,- EUR (slovom: sto eur) za každý deň, pokiaľ porušenie povinnosti trvá. Zaplatením zmluvnej pokuty nie je dotknutý nárok Objednávateľa na náhradu škody v plnej výške.

1. Zhotoviteľ nesmie predmet plnenia podľa Zmluvy ako celok odovzdať na vykonanie inému subjektu. Časť predmetu plnenia podľa tejto Zmluvy môže odovzdať na vykonanie svojmu subdodávateľovi uvedenému v Zozname subdodávateľov, ktorý tvorí Prílohu č. 3 tejto zmluvy. Súhlas Objednávateľa s vykonaním Diela prostredníctvom subdodávateľa nezbavuje Zhotoviteľa povinnosti a zodpovednosti za všetky práce a činnosti subdodávateľa. Objednávateľ vyžaduje v súlade s § 41 ods.1 písm. b) ZVO, aby ktorýkoľvek Zhotoviteľom navrhovaný subdodávateľ spĺňal podmienky účasti týkajúce sa osobného postavenia a neexistovali u neho dôvody na vylúčenie podľa § 40 ods. 6 písm. a) až g) a ods. 7 a 8; oprávnenie dodávať tovar, uskutočňovať stavebné práce alebo poskytovať službu sa preukazuje vo vzťahu k tej časti predmetu zákazky alebo koncesie, ktorý má subdodávateľ plniť. Objednávateľ môže písomne požiadať uchádzača o nahradenie subdodávateľa, ak navrhovaný subdodávateľ nespĺňa podmienky účasti podľa § 41 ods. 1 písm. b). Objednávateľ môže písomne požiadať uchádzača o nahradenie subdodávateľa, ktorý má sídlo v treťom štáte, ktorý nie je zmluvnou stranou Dohody o vládnom obstarávaní alebo inej medzinárodnej zmluvy, ktorou je Európska únia viazaná a ktorá zaručuje rovnaký a účinný prístup k verejnému obstarávaniu v tomto treťom štáte pre hospodárske subjekty so sídlom v Slovenskej republike. Zhotoviteľ doručí návrh nového subdodávateľa do piatich (5) pracovných dní odo dňa doručenia žiadosti podľa prvej vety, ak Objednávateľ neurčil dlhšiu lehotu.
2. Ak sa na Zhotoviteľa a jeho subdodávateľov vzťahuje povinnosť zapisovať sa do registra partnerov verejného sektora podľa zákona č. 315/2016 Z.z. o registri partnerov verejného sektora a o zmene a doplnení niektorých zákonov (ďalej len „zákon o registri partnerov verejného sektora“), potom je Zhotoviteľ ako aj jeho subdodávatelia povinný dodržať túto povinnosť po celú dobu trvania tejto Zmluvy, pričom Zhotoviteľ sa zaväzuje zabezpečiť splnenie tejto povinnosti aj zo strany subdodávateľov. V prípade porušenia povinnosti Zhotoviteľa podľa predchádzajúcej vety je objednávateľ oprávnený od Zmluvy odstúpiť v okamihu, čo sa o tomto porušení dozvedel. Ak v súvislosti s porušením vyššie uvedenej povinnosti uloží príslušný orgán Objednávateľovi akúkoľvek sankciu, Zhotoviteľ je povinný túto sankciu mu v plnej výške nahradiť.
3. Počas trvania Zmluvy je Zhotoviteľ oprávnený zmeniť subdodávateľa uvedeného v prílohe Zmluvy výlučne na základe dodatku k tejto zmluve. Nový subdodávateľ musí spĺňať povinnosť zápisu v registri partnerov verejného sektora podľa zákona o registri partnerov verejného sektora, v prípade, ak mu takáto povinnosť zo zákona o registri partnerov verejného sektora vyplýva a zároveň musí spĺňať podmienky účasti týkajúce sa osobného postavenia a nemôžu u neho existovať dôvody na vylúčenie podľa § 40 ods. 6 písm. a) až g) a ods. 7 a 8 ZVO, oprávnenie dodávať tovar, uskutočňovať stavebné práce alebo poskytovať službu musí preukázať iba vo vzťahu k tej časti predmetu zákazky alebo koncesie, ktorý má plniť. Objednávateľ má právo odmietnuť podpísať dodatok a požiadať Zhotoviteľa o určenie iného subdodávateľa, ak má na to závažné dôvody (napr. ak nový subdodávateľ nie je zapísaný v registri partnerov verejného sektora podľa zákona o registri partnerov verejného sektora, v prípade, ak mu takáto povinnosť zo zákona o registri partnerov verejného sektora vyplýva, nekvalitne realizované práce konkrétnym subdodávateľom na predchádzajúcich stavbách, nesplnenie podmienok pre výmenu subdodávateľa atď.). Zhotoviteľ je povinný žiadosti Objednávateľa podľa predchádzajúcej vety bezodkladne vyhovieť a navrhnúť iného subdodávateľa, pričom tento subdodávateľ musí spĺňať povinnosť zápisu v registri partnerov verejného sektora podľa zákona o registri partnerov verejného sektora, v prípade, ak mu takáto povinnosť zo zákona o registri partnerov verejného sektora vyplýva.
4. Zhotoviteľ vyhlasuje, že Príloha č. 3 k tejto Zmluve obsahuje aktuálne a úplné údaje v zmysle ustanovenia § 41 ods. 3, 4 a 6 ZVO. Údaje v zmysle § 41 ods. 3 ZVO sú údaje o všetkých známych subdodávateľoch v rozsahu obchodné meno/názov, sídlo/miesto podnikania, IČO, zápis do príslušného registra a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia (ďalej len „Údaje“). Zmenu Údajov akéhokoľvek aktuálneho subdodávateľa je Zhotoviteľ povinný bezodkladne písomne oznámiť Objednávateľovi, pričom Zmluvné strany sa výslovne dohodli, že na zmenu Údajov nie je potrebné uzatvoriť dodatok k Zmluve. V prípade nesplnenia povinnosti Zhotoviteľa v zmysle predchádzajúcej vety má Objednávateľ nárok na zmluvnú pokutu vo výške 500,- EUR (slovom: päťsto eur) za každý neoznámený zmenený údaj v súlade s písm. e) bodu 8.5 článku 8 tejto Zmluvy, ako aj náhradu škody, ktorá Objednávateľovi v tejto súvislosti vznikne. V dodatku k zmluve, ktorým sa mení pôvodný subdodávateľ, je zhotoviteľ povinný uviesť aktuálne a úplné Údaje nového subdodávateľa.
5. V prípade, ak Zhotoviteľ preukazoval splnenie podmienok účasti podľa § 33 ZVO inou osobou, je povinný pri plnení Zmluvy skutočne používať zdroje osoby, ktorej postavenie využil na preukázanie finančného a ekonomického postavenia. V prípade, ak zhotoviteľ preukazoval splnenie podmienok účasti podľa § 34 ZVO inou osobou, je povinný pri plnení Zmluvy skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. V prípade nedodržania týchto povinností je Zhotoviteľ povinný zaplatiť Objednávateľovi zmluvnú pokutu za každé takéto porušenie vo výške 5 000,- EUR (slovom: päťtisíc EUR). Porušenie týchto povinností sa považuje za podstatné porušenie zmluvy. Objednávateľ je zároveň oprávnený odstúpiť od zmluvy.
6. Zhotoviteľ sa zaväzuje splniť predmet plnenia tejto Zmluvy prostredníctvom osôb uvedených v Prílohe č. 2 tejto Zmluvy (ďalej len „člen alebo členovia pracovnej skupiny“). Zmeniť člena pracovnej skupiny počas trvania Zmluvy je možné len s predchádzajúcim písomným súhlasom Objednávateľa vo forme dodatku, pričom Objednávateľ si vyžaduje právo nesúhlasiť s výmenou člena pracovnej skupiny bez udania dôvodu. V prípade, ak pôvodný člen pracovnej skupiny v rámci verejnej súťaže spĺňal podmienky účasti vo verejnej súťaži, nový člen pracovnej skupiny musí spĺňať totožné podmienky týkajúce sa vzdelania a odbornej praxe za podmienky dodržania ustanovení ZVO a v prípade, ak pôvodný člen pracovnej skupiny v rámci verejnej súťaže bol hodnotený aj v rámci kritérií na hodnotenie kvality tímu odborníkov, v rámci ktorých za svoje referencie bol ohodnotený, nový člen pracovnej skupiny musí spĺňať totožné podmienky tak, aby dosiahol minimálne totožný hodnotiaci počet.
7. V prípade vzniku udalosti, že Zhotoviteľ nebude môcť vykonať Dielo niektorým z členov pracovnej skupiny zhotoviteľa, a to z náhlych objektívnych dôvodov (napr. smrť, úraz člena pracovnej skupiny), je Zhotoviteľ povinný v lehote do 7 pracovných dní zabezpečiť na danú konkrétnu pozíciu absentujúceho člena pracovnej skupiny náhradníka, ktorý musí spĺňať totožné podmienky účasti a kritériá hodnotenia tak, ako pôvodný člen pracovnej skupiny v súlade so znením bodu 12.14. tohto článku zmluvy. V lehote uvedenej v predchádzajúcej vete je Zhotoviteľ zároveň povinný doručiť Objednávateľovi písomný návrh dodatku k Zmluve s uvedením mena náhradníka ako nového člena pracovnej skupiny a pripojením dokladov preukazujúcich, že nový člen pracovnej skupiny spĺňa totožné podmienky účasti týkajúce sa vzdelania a odbornej práce za podmienky dodržania ustanovení ZVO.
8. Zmluvné strany sa dohodli, že písomná komunikácia podľa tejto Zmluvy alebo v súvislosti s touto Zmluvou sa bude doručovať doporučene poštou, kuriérom alebo osobne. Za deň doručenia sa považuje deň prevzatia písomnosti. V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť v úložnej lehote na pošte, za deň doručenia sa považuje posledný deň úložnej doby na pošte. V prípade, ak sa písomnosť vráti odosielateľovi s označením pošty „adresát neznámy“ alebo „adresát sa odsťahoval“ alebo s inou poznámkou podobného významu, za deň doručenia sa považuje deň vrátenia zásielky odosielateľovi.
9. Zhotoviteľ sa zaväzuje, že nebude v súvislosti s predmetom Zmluvy /v súvislosti s vykonávaním činnosti, ktorá je predmetom zmluvy/ zamestnávať zamestnancov v rozpore s právnymi predpismi Slovenskej republiky upravujúcimi nelegálnu prácu a nelegálne zamestnávanie, ako aj právnymi predpismi Európskej únie, a to najmä v rozpore so zákonom č. 82/2005 Z.z. o nelegálnej práci a nelegálnom zamestnávaní a o zmene a doplnení niektorých zákonov (ďalej len „zákon o nelegálnej práci“), v spojení so zákonom č. 311/2001 Z.z. Zákonník práce, zákonom č. 513/1991 Zb. Obchodný zákonník, zákonom č. 5/2004 Z.z. o službách zamestnanosti a o zmene a doplnení niektorých zákonov, zákonom č. 461/2003 Z.z. o sociálnom poistení, zákonom č. 404/2011 Z.z. o pobyte cudzincov a o zmene a doplnení niektorých zákonov, zákonom č. 480/2002 Z.z. o azyle a o zmene a doplnení niektorých zákonov v znení neskorších predpisov, Smernicou Európskeho parlamentu a Rady 2009/52/ES z 18. júna 2009, ktorou sa stanovujú minimálne normy pre sankcie a opatrenia voči zamestnávateľom štátnych príslušníkov tretích krajín, ktorí sa neoprávnene zdržiavajú na území členských štátov.
10. V prípade, že orgán vykonávajúci kontrolu nelegálnej práce a nelegálneho zamestnávania zistí porušenie § 7b ods. 5 zákona o nelegálnej práci, t.j. porušenie zákazu prijať prácu alebo službu, ktorú Objednávateľovi na základe Zmluvy dodáva alebo poskytuje Zhotoviteľ ako poskytovateľ služby prostredníctvom fyzickej osoby, ktorú nelegálne zamestnáva, v nadväznosti na čo bude Objednávateľovi uložená pokuta, ktorú Objednávateľ uhradí, Objednávateľ si uplatní jej náhradu u Zhotoviteľa a Zhotoviteľ sa zaväzuje túto pokutu Objednávateľovi nahradiť.
11. Zhotoviteľ je povinný strpieť výkon kontroly/auditu/kontroly na mieste súvisiacom s vykonaním diela, a to oprávnenými osobami na výkon tejto kontroly/auditu a poskytnúť im všetku potrebnú súčinnosť, a to aj kedykoľvek bez ohľadu na platnosť a účinnosť tejto Zmluvy.
12. Osobami oprávnenými rokovať za Objednávateľa vo veci tejto zmluvy sú osoby uvedené
v osobitnom oznámení Objednávateľa, ktoré oznámenie Objednávateľ Zhotoviteľovi zašle v súlade s bodom 12.16 tohto článku, a to v lehote do 5 (päť) dní odo dňa účinnosti tejto zmluvy. Objednávateľ je oprávnený v priebehu trvania zmluvy tieto osoby zmeniť, pričom oznámenie o ich zmene stačí zaslať Zhotoviteľovi písomne, v súlade s bodom čl. 12.16 tohto článku.

**ČL. 13**

**VLASTNÍCKE PRÁVO K DIELU, NEBEZPEČENSTVO ŠKODY NA DIELE, AUTORSKÉ PRÁVA**

1. Nebezpečenstvo škody na Diele a vlastnícke právo k Dielu prechádza na Objednávateľa dňom podpísania preberacieho protokolu oboma Zmluvnými stranami podľa článku 5 tejto Zmluvy. V prípade, že pred prevzatím Diela podľa predchádzajúcej vety Objednávateľ odsúhlasil časť Diela alebo inú dokumentáciu v súlade s ustanoveniami tejto Zmluvy, nebezpečenstvo škody a vlastnícke právo k nim prechádza na Objednávateľa dňom podpísania príslušného zápisu o odsúhlasení časti Diela alebo inej dokumentácie oboma Zmluvnými stranami.
2. V prípade, že Dielo alebo jeho ktorákoľvek časť, ktorého vykonanie je predmetom tejto Zmluvy spĺňa náležitosti autorského diela podľa zákona č. 185/2015 Z.z. o autorskom práve a právach súvisiacich s autorským právom (autorský zákon) v znení neskorších predpisov (ďalej len „autorský zákon“), Zhotoviteľ udeľuje Objednávateľovi bezodplatne dňom prevzatia Diela v zmysle článku 5 tejto Zmluvy licenciu podľa § 65 autorského zákona, a to výhradnú, neobmedzenú (bez časového a teritoriálneho obmedzenia), v rozsahu uvedenom v § 19 ods. 4 autorského zákona (vrátane použitia Diela alebo jeho časti na vytvorenie nového diela, spojenia Diela alebo jeho časti s iným dielom) tak, aby objednávateľ Dielo mohol používať na vlastnú potrebu a za týmto účelom ho poskytovať aj tretím osobám, ako podklady pre plnenie úloh Objednávateľa na úseku rozvoja, výstavby a údržby pozemných komunikácií, resp. výkon svojej podnikateľskej činnosti. Objednávateľ je tiež oprávnený tieto predmety duševného vlastníctva poskytnúť orgánom a organizáciám štátnej správy a územnej samosprávy, prípadne iným subjektom pre plnenie ich úloh vo všeobecnom verejnom záujme. Zhotoviteľ zároveň udeľuje dňom prevzatia diela v zmysle článku 5 tejto Zmluvy alebo v zmysle bodu 11.11. článku 11 tejto Zmluvy Objednávateľovi súhlas na postúpenie licencie a súhlas, aby Objednávateľ udelil tretej osobe súhlas na použite diela (sublicenciu) v rozsahu udelenej licencie.
3. V prípade, že pred prevzatím Diela podľa článku 5 tejto Zmluvy alebo podľa bodu 11.11. článku 11 tejto Zmluvy Objednávateľ odsúhlasil časť Diela alebo inú dokumentáciu v súlade s ustanoveniami tejto Zmluvy, ustanovenie bodu 13.2. tohto článku Zmluvy sa použije primerane, pričom Zhotoviteľ udeľuje Objednávateľovi vyššie uvedené práva dňom podpísania príslušného zápisu o odsúhlasení časti Diela oboma zmluvnými stranami.
4. Zmluvné strany sa výslovne dohodli, že Objednávateľ je oprávnený odo dňa začatia preberacieho konania podľa bodu 5.2. článku 5 tejto Zmluvy poskytnúť akúkoľvek dokumentáciu alebo jej časť doručenú mu Zhotoviteľom v súlade s ustanoveniami tejto Zmluvy tretím osobám, avšak výlučne za účelom skontrolovania a pripomienkovania doručenej dokumentácie alebo jej časti, a to na čas potrebný na jej skontrolovanie a pripomienkovanie bez možnosti jej ďalšieho použitia a šírenia tretími osobami, s čím Zhotoviteľ podpísaním tejto Zmluvy súhlasí. Postupom podľa predchádzajúcej vety nie je dotknutá zodpovednosť Zhotoviteľa za prípadné vady dokumentácie alebo jej časti podľa Zmluvy.

**ČL. 14**

**ZÁVEREČNÉ USTANOVENIA**

1. Práva a povinnosti Zmluvných strán neupravené v tejto Zmluve sa riadia príslušnými ustanoveniami Obchodného zákonníka a ostatných všeobecne záväzných právnych predpisov platných a účinných v Slovenskej republike.
2. Zmluvu je možné meniť a dopĺňať len na základe číslovaných, štatutárnymi orgánmi oboch Zmluvných strán podpísaných, písomných dodatkov. Návrh dodatku k Zmluve, ktorý predkladá Zhotoviteľ musí obsahovať dôvod uzavretia tohto dodatku a v prípade zmeny ceny Diela aj zdôvodnenie zmeny ceny. Dodatok k Zmluve musí byť podpísaný oprávnenými zástupcami Zmluvných strán, pričom podpisy musia byť na tej istej listine, v opačnom prípade sa má za to, že k uzatvoreniu dodatku k Zmluve nedošlo. Zhotoviteľ berie na vedomie, že objednávateľ je pri uzatváraní dodatkov povinný postupovať v súlade s § 18 ZVO. Zhotoviteľ je oprávnený predložiť objednávateľovi návrh dodatku k Zmluve najneskôr tri týždne pred dňom doručenia Diela podľa bodu 6.1. článku 6 tejto zmluvy. V opačnom prípade sa má za to, že dodatok nebol predložený.
3. Zhotoviteľ nie je oprávnený postúpiť akékoľvek pohľadávky (práva) vyplývajúce z tejto Zmluvy na tretiu osobu alebo sa dohodnúť s treťou osobou na prevzatí jeho záväzkov (povinností) vyplývajúcich z tejto Zmluvy bez predchádzajúceho písomného súhlasu Objednávateľa.
4. V prípade, že Zhotoviteľom je zoskupenie bez právnej subjektivity, účastníci na strane Zhotoviteľa sa nemôžu zmeniť bez predchádzajúceho písomného súhlasu Objednávateľa. Porušenie povinností podľa tohto bodu zo strany Zhotoviteľa sa považuje za podstatné porušenie Zmluvy a oprávňuje Objednávateľa od Zmluvy okamžite odstúpiť. Nárok Objednávateľa na náhradu škody tým nie je dotknutý.
5. Zmluvné strany sa dohodli, že v prípade vzniku sporov Zmluvných strán týkajúcich sa tejto Zmluvy a jej aplikácie, ak sa ich nepodarí urovnať iným spôsobom a jednou zo Zmluvných strán je zahraničný subjekt, je daná právomoc súdov Slovenskej republiky.
6. Zmluva je vyhotovená v štyroch (4) rovnopisoch, z ktorých dva (2) dostane Objednávateľ a dva (2) Zhotoviteľ.
7. Zmluva nadobúda platnosť dňom jej podpísania oboma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.
8. Zmluvné strany prehlasujú, že sa s obsahom Zmluvy oboznámili, túto uzatvorili slobodne a vážne, že sa zhoduje s ich prejavom vôle a svoj súhlas s jej obsahom potvrdzujú svojím vlastnoručným podpisom.
9. Neoddeliteľnou súčasťou tejto Zmluvy sú:

Príloha č. 1 – Špecifikácia ceny prác

Príloha č. 2 – Zoznam členov pracovnej skupiny

Príloha č. 3 – Zoznam subdodávateľov a podiel subdodávok

Príloha č. 4 – Poistná zmluva

Príloha č. 5 – Časť B.1 Opis predmetu zákazky súťažných podkladov

1. Súčasťou Zmluvy sú súťažné podklady Objednávateľa, ponuka Zhotoviteľa a vysvetlenie súťažných podkladov. V prípade, ak vysvetlenia súťažných podkladov menia alebo dopĺňajú ustanovenia Zmluvy, v takom prípade majú pred týmito ustanoveniami Zmluvy prednosť a platia vysvetlenia súťažných podkladov.

V ........................... dňa V Bratislave dňa .........................

**Zhotoviteľ: Objednávateľ:**

Odtlačok pečiatky: Odtlačok pečiatky:

........................................................ .......................................................

 **[názov obchodnej spoločnosti/ Národná diaľničná spoločnosť, a.s.**

 **alebo titul meno priezvisko]** Ing. Filip Macháček,

 [titul, meno, priezvisko konajúcej osoby] predseda predstavenstva

 [funkcia konajúcej osoby] a generálny riaditeľ

 ..........................................................

 **Národná diaľničná spoločnosť, a.s**. Mgr. Tomáš Mateička

 člen predstavenstva

**Zhotoviteľ je povinný v návrhu Zmluvy uviesť (s presnými údajmi) všetky náležitosti právneho úkonu podľa vyššie uvedeného.**